Det kunne ikke blive til en meget bedre start for de to Aalborg-svømmere, Mie Ø. Jørgensen og Viktor Bromer, som lige nu er i gang med VM i Kazan i Rusland. I mandagens finaleafsnit var 18-årige Mie Ø. Nielsen i konkurrence, da der stod 100 meter rygsvømning-semifinaler på programmet. Og her blev det til en virkelig stærk præstation af svømmeren fra Aalborg, som sætter dansk og nordisk rekord i tiden 58,84. Mie forbedrer her sine egne rekordtider fra marts måned med 3/10 sekunder. Med denne sublime tid bliver danskeren samlet to'er og er dermed sikkert med videre til finalen tirsdag. Her til morgen gjorde Viktor Bromer hende kunsten efter med et stærkt udlæg på 200 meter butterfly i tiden 1.54.47, som også er dansk og nordisk rekord. Viktor Bromer svømmer semifinale i aften, mens Mie Ø. Nielsen skal svømme finale i eftermiddag.
Fremragende start for to aalborgensiske svømmere ved VM i svømning. Danske og nordiske rekorder på førstedagen.